
Rugăciuni începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată întinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem ie, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Şi întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Și 
S-a întrupat de la Duhul Sfânt şi din Maria Fecioara Și S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a îngropat. 
Și a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morților şi viaţa veacului ce va să fie. Amin ! 


Condacul 1 


Alesei Fecioare Mania, celei mai presus de toate fucele pământului, Maicu Fiului 
lui Dumnezeu pe care l-a dat pentru mântuirea lumu, cu umilinţă îi strigăm: caută 
la viaţa noastră cea mult necăjită, aminteşte-ţi durerile şi suferinţele pe care le-ai 
îndurat, ca una ce eşti de o fire cu noi, şi fă cu noi după milostivirea ta, ca să stri- 
găm ţie: Bucură-te, Maică a lui Dumnezeu mult pătimitoare, care prefaci în bu- 
curie întristarea noastră! 


Icosul 1 

Îngerul care binevestise păstorilor din Bethleem naşterea Mântuitorului lumii, 
împreună cu mulțime de oaste cerească a lăudat pe Dumnezeu zicând: ” Slavă întru 
cei de sus lui Dumnezeu şi pe pământ pace, între oameni bunăvoire”. Iar tu, Maica 
lui Dumnezeu, neavând unde să îţi pleci capul, căci nu mai era acolo loc de găz- 
duire, ai născut pe Fiul tău, cel Unul-Născut în peşteră şi înfăşându-l L-ai culcat în 
iesle. Cunoscând astfel amărăciunea inimii tale îți cântăm acestea: 

Bucură-te, ceea ce pe Fiul tău mult iubit cu suflarea-ţi L-ai încălzit; 

Bucură-te, că pe Pruncul cel dinainte de veci L-ai înfăşat; 

Bucură-te, căci pe Ținătorul lumii la pieptul-u L-ai alăptat; 

Bucură-te, că peştera în cer o ai prefăcut; 

Bucură-te, ceea ce altar de heruvimi te-ai făcut; 

Bucură-te, că întru naştere şi după naştere Fecioară ai rămas; 

Bucură-te, Maică a lui Dumnezeu mult pătimitoare, care prefaci în bucurie în- 
tristarea noastră! 


Condacul 2 

Văzându-l pe Pruncul cel dinainte de veci înfăşat şi în iesle culcat, păstorii din 
Bethleem, cei veniţi să 1 se închine, au vestit cuvântul grăit lor de înger despre 
acest Copil, iar Maria a păstrat toate aceste cuvinte, punându-le în inima sa. Tre- 
când apoi o săptămână, L-au tăiat împrejur după legea lui Israel, ca pe un prunc de 
parte bărbătească de opt zile; Luând smerenia şi răbdarea ta, de Dumnezeu Născă- 
toare, Îi cântăm Celui veşnic: Aliluia! 


Icosul 2 

Cugetarea având-o întărită în Dumnezeu şi ţinând Legea Domnului, în a patruzecea 
zi când s-au împlinit zilele curăţirii lor, părinţii L-au adus pe Iisus la Ierusalim ca 
să Îl închine lui Dumnezeu şi să dea jertfă, precum s-a scris în Legea Domnului, 
pentru care îţi cântăm acestea: 

Bucură-te, că pe Făcătorul lumii întru împlinirea Legii în templul din Ierusalim L- 
al adus; 

Bucură-te, că acolo cu bucurie de către bătrânul Simeon ai fost întâmpinată; 
Bucură-te, ceea ce între femei una eşti curată şi binecuvântată; 


Bucură-te, căci crucea ta, cea cu suferinţe împodobită, cu smerenie o ai purtat; 
Bucură-te, că voia cea dumnezeiască niciodată nu ai călcat; 

Bucură-te, căci prin tine chipul smereniei şi al răbdării l-ai ivit; 

Bucură-te, Maică a lui Dumnezeu mult pătimitoare, care prefaci în bucurie în- 
tristarea noastră! 


Condacul 3 

Întărită cu putere de sus ai fost la auzul cuvintelor bătrânului Simeon, cel ce ţi-a 
grăit, Maică a Domnului: “Iară, Acesta este pus spre căderea şi ridicarea multora 
din Israel şi ca un Semn care va Stârni împotriviri, iar prin Sufletul tău va trece 
sabie, ca să se descopere gândurile din multe inimi.” Atunci mâhnire mare a stră- 
puns inima Născătoarei de Dumnezeu, ce a strigat cu durere Celui de sus: Aliluia! 


Icosul 3 

Având Irod dorinţă să piardă Pruncul, trimițând, a ucis pe toţi pruncii care erau în 
Betleem şi în toate hotarele lui, de doi ani şi mai jos, după timpul pe care îl aflau 
de la magi. Însă din dumnezeiasca poruncă vestită în vis bătrânului Iosif de către 
îngerul Domnului, a fugit întreaga familie sfântă în Egipt şi acolo a locuit şapte ani 
până la moartea lui Irod, pentru care îţi cântăm cu umilinţă: 

Bucură-te, că întreaga strâmtorare a călătoriei o ai răbdat; 

Bucură-te, că toți idolii ţării Egiptului au căzut pentru că tăria Fiului tău nu o au în- 
durat; 

Bucură-te, că şapte ani printre păgânii cei necredincioşi ai locuit; 

Bucură-te, ceea ce împreună cu Pruncul-Copil, cel dinainte de veci, şi cu logodni- 
cul tău în Nazaret ai venit; 

Bucură-te, ceea ce alături de bătrânul dulgher în sărăcie ai trăit; 

Bucură-te, că tot timpul trudindu-te ţi l-ai petrecut; 

Bucură-te, Maică a lui Dumnezeu mult pătimitoare, care prefaci în bucurie în- 
tristarea noastră! 


Condacul 4 

Ca un vifor a cuprins-o mâhnirea pe Maica prea curată, când pe drumul de la Ieru- 
salim, copilul lisus nu l-au aflat. Pentru aceasta s-au întors în Ierusalim, căutându- 
L, şi după trei zile L-au aflat în templu şezând în mijlocul învăţătorilor, ascultân- 
du-i şi întrebându-i. lar mama Lui a zis către EL: ”Fiule, de ce ne-ai făcut nouă aşa? 
lată, tatăl Tău şi cu mine Te-am căutat îngrijoraţi.” Şi EI a zis către ei: ” De ce oare 
să mă căutaţi? Oare nu ştiaţi că în cele ale Tatălui Meu trebuie să fiu?” lar Maica 
Lui păstra în inima ei toate acesta cuvinte strigând către Dumnezeu: Aliluia! 


Icosul 4 


Auzit-a Născătoarea de Dumnezeu că lisus, străbătând toată Galileea, învăţa în si- 
nagogile lor, propovăduind Evanghelia împărăției şi, tămăduind toată boala şi toată 
neputinţa în popor şi s-a dus vestea despre el pe toți cei ce se aflau în suferinţe, 
fiind cuprinşi de multe feluri de boli şi de chinuri, pe demonizaţi, pe lunatici, pe 
slăbănogi, şi EI îi vindeca. Dar tu Maica Domnului, te-ai scârbit cu inima cuno- 
scând că degrabă va veni ceasul când Fiul tău se va da jertfă pe sine din pricina 
păcatelor lumii, pentru care te fericim, Maică mult-pătimitoare, strigând: 

Bucură-te, ceea ce pe Fiul tău L-ai dat spre slujirea poporului iudeu; 

Bucură-te, ceea ce inima o ai avut îndurerată, dar supusă a rămas voii lui Dumne- 
zeu; 

Bucură-te, că de potopul păcatelor lumea o ai scăpat; 

Bucură-te, căci capul şarpelui celui de demult l-ai sfărâmat; 

Bucură-te, ceea ce pentru Dumnezeu te-ai făcut jertfă vie; 

Bucură-te, cea binecuvântată, Domnul este cu tine; 

Bucură-te, Maică a lui Dumnezeu mult pătimitoare, care prefaci în bucurie în- 
tristarea noastră! 


Condacul 5 
Propovăduind Impărăția Cerurilor pe pământ, lisus vădea mândria fariseilor, cei ce 
se credeau a fi drepţi, iar aceştia ascultând pildele Lui, au înţeles că despre ei vor- 


beşte şi căutând să-L prindă s-au temut de popor pentru că îl socotea prooroc. 
Văzând acestea, Maica lui Dumnezeu se îndurera pentru Fiul cel iubit, temându-se 
să nu-l omoare şi striga cu durere: Aliluia! 


Icosul 5 

Văzând unii dintre iudei învierea lui Lazăr, s-au dus la farisei şi le-au spus cele ce 
făcuse lisus, iar Caiafa care în anul acela era arhiereu le-a zis: "Ne este mai de fo- 
los să moară un om pentru popor, decât să piară tot neamul.” Şi din ziua aceea s-au 
hotărât ca să-L ucidă; şi noi strigăm către tine Preacurată: 

Bucură-te, că pe al lumii Mântuitor L-ai născut; 

Bucură-te, ceea ce capul mântuirii noastre te-ai făcut; 

Bucură-te, că mai înainte de veci să fii Maica Mântuitorului nostru a fost hotărât; 
Bucură-te, Maică a lui Dumnezeu ce cu pătimirea te-ai logodit; 

Bucură-te, binecuvântată, ceea ce Împărăteasa cerurilor te-ai făcut; 

Bucură-te, ceea ce pururea prin rugăciunea ta ne eşti scut; 

Bucură-te, Maică a lui Dumnezeu mult pătimitoare, care prefaci în bucurie în- 
tristarea noastră! 


Condacul 6 


Mai întâi propovăduitor al Cuvântului lui Dumnezeu, iar în urmă vânzător, luda 
Iscarioteanul, unul din cei doisprezece apostoli, a mers la arhiereu să vândă pe 
Învățătorul său. Iar aceştia s-au bucurat foarte şi au făgăduit să îi dea argint. Ci tu, 
Maica lui Dumnezeu, îndurerată pentru Fiul tău prea iubit ai strigat cu amar Celui 
de sus: Aliluia! 


Icosul 6 

Strălucit-a ucenicilor lui isus ultima cină, unde Învățătorul le-a spălat picioarele, 
arătând astfel chipul smereniei, şi le-a grăit: "Unul dintre voi mă va vinde, cel ce 
mănâncă pâinea cu Mine.” Ci noi, împrejur pătimind cu suferinţa Maicii lui Dum- 
nezeu, îi strigăm: 

Bucură-te, Maică a lui Dumnezeu, istovită de al inimii chin; 

Bucură-te, că toate le-ai îndurat în valea aceasta plină de suspin; 

Bucură-te, că în rugăciune liniştea ţi-ai găsit; 

Bucură-te, bucuria celor scârbiţi; 

Bucură-te, a tristeţilor noastre potolire; 

Bucură-te, ceea ce din tina păcatelor eşti a noastră mântuire; 

Bucură-te, Maică a lui Dumnezeu mult pătimitoare, care prefaci în bucurie în- 
tristarea noastră! 


Condacul 7 

La Cina cea de taină, voind să-şi arate Domnul lisus Hristos iubirea pentru neamul 
omenesc, binecuvântând a frânt pâinea şi dând ucenicilor a zis: "Luaţi, mâncaţi, 
acesta este Trupul Meu” şi luând paharul şi mulţumind le-a dat zicând: ” Beţi din 
acesta toţi, acesta este Sângele Meu, al Legii celei noi, care pentru mulți se varsă 
spre iertarea păcatelor”, mulțumind Bunului Dumnezeu pentru negrăita Sa milo- 
stivire pentru noi, îi cântăm: Aliluia! 


Icosul 7 

Semn nou al milostivirii Sale a arătat Domnul ucenicilor Săi făgăduind să le trimită 
pe Duhul Sfânt, Mângâietorul, carele de la Tatăl purcede şi va mărturisi despre EI. 
Iar ţie Maică a lui Dumnezeu, de două ori sfinţită de Sfântul Duh îți strigăm: 
Bucură-te, ceea ce eşti al Duhului Sfânt sălaş; 

Bucură-te, că eşti prea luminat lăcaş; 

Bucură-te, cea în care Dumnezeu Cuvântul şi-a găsit încăpătoare cămară; 
Bucură-te, ceea ce ai rodit dumnezeiesc mărgăritar; 

Bucură-te, că ne deschizi uşile Raiului prin naşterea ta; 

Bucură-te, că prin tine semnul milostivirii lui Dumnezeu ne-ai arătat; 

Bucură-te, Maică a lui Dumnezeu mult pătimitoare, care prefaci în bucurie în- 
tristarea noastră! 


Condacul 8 

Străin şi amar ne-a fost cuvântul, cum printr-un sărut luda Iscarioteanul l-a vândut 
pe Învățătorul şi Domnul său, iar oştenii cu căpetenia şi slugile iudeilor L-au prins 
pe lisus, L-au legat şi L-au dus mai întâi la Anna, mai marele preoților iar, apoi, la 
Caiafa-arhiereul. lar Maica lui Dumnezeu așteptând împlinirea sfatului aducător de 
moarte pentru Fiul Său cel iubit, striga Celui de sus: A/iluia/ 


Icosul 8 

Mai-marii iudeilor L-au dus cu toţii pe lisus în pretoriu, la Pilat din Pont, învi- 
nuindu-l a fi răufăcător, iar Pilat întrebându-L, le-a răspuns că nu găseşte nici o vi- 
nă la dânsul, pentru care îți strigăm: 

Bucură-te, că de mâhnire inima ţi-a fost sfâşiată; 

Bucură-te, că pentru Fiul tău lacrimi ai vărsat; 

Bucură-te, ceea ce fără de cârtire ca o roabă a Domnului toate le-ai îndurat; 
Bucură-te, că ai suferit şi ai plâns; 

Bucură-te, Împărăteasa cerurilor şi a pământului, care rugăciunile robilor tăi le pri- 
meşti; 

Bucură-te, căci vas plin de harul Duhului Sfânt eşti; 

Bucură-te, Maică a lui Dumnezeu mult pătimitoare, care prefaci în bucurie în- 
tristarea noastră! 


Condacul 9 

Toate neamurile te fericesc, ceea ce eşti mai cinstită decât heruvimii şi mai slăvită 
fără de asemănare decât serafimii, Stăpâna şi Maica Izbăvitorului nostru ceea ce 
prin naşterea ta ai adus bucurie lumii întregi, iar mai în urmă amărăciune adâncă 
te-a cuprins, văzând pe Fiul tău cel prea iubit fiind dat spre batjocură, bătaie şi la 
moarte. Ci noi, cu umilinţă îţi aducem cântare ţie, prea curată, cântând Dumnezeu- 
lui celui atotputernic: Aliluia! 


Icosul 9 

Ritorii cei mult-grăitori nu pot a spune toate patimile îndurate de tine, Mântuitorul 
nostru, atunci când oştenii, împletind cununa din spini, Ți-au pus-o pe cap şi Le-au 
îmbrăcat cu o mantie purpurie, zicând: „bucură-te, regele iudeilor”, şi-Ţi dădeau 
palme. Ci, noi, Maică a lui Dumnezeu, cunoscând suferinţele tale îți strigăm: 
Bucură-te, că pe acela pe care L-ai alăptat, muncit fiind L-ai zărit; 

Bucură-te, că încununarea Lui cu spini ai privit; 

Bucură-te, ceea ce patimile Sale împreună cu EI ai pătimut; 

Bucură-te, că părăsit de toți ucenicii săi L-ai ştiut; 

Bucură-te, că osândit de judecătorii nedrepţi L-ai văzut; 

Bucură-te, ceea ce una eşti curată şi prea binecuvântată între femei; 


Bucură-te, Maică a lui Dumnezeu mult pătimitoare, care prefaci în bucurie în- 
tristarea noastră! 


Condacul 10 

Voind să îl scape pe lisus, Pilat le-a grăit iudeilor: "Avem obiceiul să vă eliberăm 
un întemnițat, voiți să vă eliberez pe regele iudeilor?”, iar ei au răspuns strigând: ” 
Nu pe EI, ci pe Baraba!” Prea mărind pe Milostivul Dumnezeu, care a dat pe Fiul 
Său Unul născut la moartea pe cruce, pentru a ne mântui de moartea cea veşnică Îi 
strigăm: Aliluia! 


Icosul 10 

Zid şi îngrădire fii nouă, Stăpână, celor care suntem istoviţi de boli şi mâhniri, căci 
tu însăţi ai primit auzindu-i pe iudei strigând: ” Răstigneşte-L!” Ci, acum, auzi-ne 
pe noi, cei ce-ţi strigăm: 

Bucură-te, Maică a milostivirii, care de la cei ce pătimesc cumplit, toată lacrima o 
depărtezi; 

Bucură-te, ceea ce lacrimă de umilinţă ne dăruieşti; 

Bucură-te, că pe cei gata să piară în păcate îi mântuieşti; 

Bucură-te, că niciodată nu ai rămas de ruşine solind pentru creştini; 

Bucură-te, că ne eşti izbăvitoare de patimi; 

Bucură-te, ceea ce inimii înfrânte îi dăruieşti bucurii; 

Bucură-te, Maică a lui Dumnezeu mult pătimitoare, care prefaci în bucurie în- 
tristarea noastră! 


Condacul 11 

Cântare prea umilită îi aducem Mântuitorului lumii, cela ce la patimi de bunăvoie a 
mers, iar crucea şi-a purtat-o pe Golgota spre răstignire, şi stăteau lângă crucea lui 
lisus, Maica Lui şi sora Maicii Lui, Maria lui Cleopa şi Maria Magdalena. Deci, 
lisus văzând pe Maica sa şi pe ucenicul pe care îl iubea stând alături, a zis Maicii 
Sale: ” Femeie, iată Fiul tău!” Apoi a zis ucenicului: ” lată Maica ta!” Şi din ceasul 
acela ucenicul a luat-o la sine. Ci tu, Maica lui Dumnezeu văzând pe Fiul şi Dum- 
nezeul tău pătimind pe cruce, strigai Celui de sus: Aliluia? 


Icosul 11 

Lumina mea, Dumnezeule mai înainte de veci şi Făcătorul a toată făptura, Doa- 
mne, cum înduri pătimind pe cruce”- aşa grăia plângând Fecioara prea curată des- 
pre naşterea Ta cea străină. ” Fiul meu, mai mărită am fost între toate maicile, dar, 
vai mie, privindu-te acum răstignit mă aprind cu rărunchii”. Ci noi, auzind acestea, 
vărsăm lacrimi şi îți strigăm: 

Bucură-te, că de bucurii şi veselie te-ai văduvit; 


Bucură-te, ceea ce pe Fiul tău de bunăvoie pătimind pe cruce l-ai privit; 

Bucură-te, ceea ce pe Copilul tău mult-iubit plin de răni fiind l-ai zărit; 

Bucură-te, mieluşeaua care Copilul-ţi dus ca pe un miel la tăiere L-ai văzut; 
Bucură-te, că pe Izbăvitorul de rănile duhului şi ale trupului acoperit de răni L-ai 
zărit; 

Bucură-te, ceea ce Fiul tău înviat din morți L-ai văzut; 

Bucură-te, Maică a lui Dumnezeu mult pătimitoare, care prefaci în bucurie în- 
tristarea noastră! 


Condacul 12 

Trimite-ne harul Tău Mântuitorule, Preamilostive, cela ce pe cruce duhul ţi l-ai dat 
şi astfel zapisul păcatelor noastre l-ai rupt. "lată Lumina mea cea bună, Dumnezeul 
Meu s-a stins pe cruce”, grăia Fecioara tânguindu-se: ” Grăbeşte, losife, intră la 
Pilat şi cere-i să îl scoată de pe cruce pe învățătorul tău. Văzându-te plin de răni, 
fără de nici o slavă dezbrăcat pe cruce fiind, Copilul meu, prin suflet mi-a trecut 


sabia, după prorocirea dreptului Simeon” - spunea Maica lui Dumnezeu strigând: 
Aliluia! 


Icosul 12 

Cântând milostivirea Ta, lubitorule de oameni, ne închinăm bogăției milelor Tale, 
Stăpâne, ” Făptura Ta vrând să o mântuieşti, moarte ai primit”- grăia Preacurata, ci 
prin Învierea Ta, Mântuitorule, miluieşte-ne pe noi toţi, care cu umilinţă îi strigăm 
Maicii Tale prea curate: 

Bucură-te, că pe Domnul cel Preabun fără de suflare l-ai zărit; 

Bucură-te, ceea ce ai sărutat trupul Fiului tău prea iubit; 

Bucură-te, că ai privit la lumina ta cum era străpus de moarte şi dezbrăcat; 
Bucură-te, ceea ce apoi mormântului l-ai încredinţat; 

Bucură-te, că trupul Său în giulgiu nou l-ai înfăşurat,; 

Bucură-te, ceea ce l-ai văzut înviat; 

Bucură-te, Maică a lui Dumnezeu mult pătimitoare, care prefaci în bucurie în- 
tristarea noastră! 


Condacul 13 (de trei ori) 

O, Maică prea lăudată, ceea ce te-ai istovit de amărăciune, stând lângă crucea Fiu- 
lui şi Dumnezeului tău, ascultă suspinele şi lacrimile noastre şi ne izbăveşte de 
mâhniri, boli şi moartea cea veşnică pe toţi cei ce nădăjduiesc la nespusa ta milo- 
stivire şi strigă lui Dumnezeu: Aliluia! 


Apoi se zice iarăşi: 


Icosul 1 

Îngerul care binevestise păstorilor din Bethleem naşterea Mântuitorului lumii, 
împreună cu mulțime de oaste cerească a lăudat pe Dumnezeu zicând: ” Slavă întru 
cei de sus lui Dumnezeu şi pe pământ pace, între oameni bunăvoire”. Iar tu, Maica 
lui Dumnezeu, neavând unde să îţi pleci capul, căci nu mai era acolo loc de găz- 
duire, ai născut pe Fiul tău, cel Unul-Născut în peşteră şi înfăşându-l L-ai culcat în 
iesle. Cunoscând astfel amărăciunea inimii tale îți cântăm acestea: 

Bucură-te, ceea ce pe Fiul tău mult iubit cu suflarea-ţi L-ai încălzit; 

Bucură-te, că pe Pruncul cel dinainte de veci L-ai înfăşat; 

Bucură-te, căci pe Ținătorul lumii la pieptul-u L-ai alăptat; 

Bucură-te, că peştera în cer o ai prefăcut; 

Bucură-te, ceea ce altar de heruvimi te-ai făcut; 

Bucură-te, că întru naştere şi după naştere Fecioară ai rămas; 

Bucură-te, Maică a lui Dumnezeu mult pătimitoare, care prefaci în bucurie în- 
tristarea noastră! 


Condacul 1 

Alesei Fecioare Maria, celei mai presus de toate fucele pământului, Maicu Fiului 
lui Dumnezeu pe care l-a dat pentru mântuirea lumii, cu umilință îi strigăm: caută 
la viaţa noastră cea mult necăjită, aminteşte-ţi durerile şi suferinţele pe care le-ai 


îndurat, ca una ce eşti de o fire cu noi, şi fă cu noi după milostivirea ta, ca să stri- 
găm ţie: Bucură-te, Maică a lui Dumnezeu mult pătimitoare, care prefaci în bu- 
curie întristarea noastră! 


După aceea zicem această 
Rugăciune 


O, Maică a lui Dumnezeu mult pătimitoare, ceea ce pentru curăţia ta şi pentru ne- 
număratele suferinţe îndurate de tine pe pământ, eşti mai presus decât toate fiicele 
pământului, primeşte suspinele noastre mult îndurerate şi ne păzeşte sub acoperă- 
mântul milostivirii tale, căci alt adăpost şi solire caldă în afară de tine nu avem, ci 
tu, îndrăznire având către Cel născut din tine, ajută-ne şi ne mântuieşte cu rugă- 
ciunile tale ca fără de oprelişti să ajungem în Împărăţia Cerurilor, unde împreună 
cu toți sfinții vom cânta lui Dumnezeu celui în Treime, acum şi pururea şi în vecii 
vecilor, Amin! 


Tropar: Despietreşte inimile noastre cele învrăjbite, Născătoare de Dumnezeu, iar 
năvălirile celor ce ne urăsc le potoleşte şi toată strâmtorarea sufletului nostru o 
conteneşte. Ridicând ochii la icoana ta cea sfântă ne umilim în faţa suferinţei şi 
milostivirii tale pentru noi şi rănile ţi le sărutăm, iar de săgețile noastre care te 
străpung ne înfricoşăm. Ci tu Maică prea milostivă, nu ne lăsa să pierim în împie- 
trirea noastră şi din pricina nemilostivirii celor apropiaţi, căci eşti cu adevărat de- 
spietrirea inimilor învrăjbite. 


Icoana Maicii Domnului ”Imblânzirea inimilor împietrite” 


In Duminica tuturor Sfinţilor, precum şi la sărbătoarea Intâmpinării Domnului 


(2/15 februarie), dar şi în ziua dinaintea ajunul sărbătorii Adormirii Maicii Domnu- 
lui (13/26 august), cinstim icoana Maicii Domnului „cu şapte săgeți” care mai este 
numită şi „îmblânzirea inimilor împietrite”. 


Icoana este una din puținele în care Fecioara Maria apare singură. Inima ei este 
străpunsă cu şapte săgeți. Aşezarea săgeților diferă: patru pe partea stângă şi trei pe 
partea dreaptă, sau invers, ori câte trei în fiecare parte şi una pe verticală în partea 
de jos. Acest număr, şapte, înseamnă plinătatea, dar în cazul de față înseamnă 
plinătatea necazului (a durerii şi a suferinţei). 


Originile icoanei sunt în Biserica Romano-Catolică, şi se crede că a fost adusă în 
Rusia de către iconografii polonezi. În conformitate cu tradiția răsăriteană, spre 
deosebire de cea a occidentului care se închină inimii Maicii Domnului, în această 
icoană inima Fecioarei Maria este ascunsă, nevăzându-se prin hainele sale. 


Fundamentul scripturistic pentru această icoană este proorocia dreptului Simeon, 
(mai există o altă icoană a Maicii Domnului numită „proorocia lui Simeon”), care a 
ieşit în întâmpinarea Domnului, atunci când a fost dus la Templul din Ierusalim de 
către Fecioara Maria și Iosif la patruzeci de zile după naşterea Sa. Atunci, dreptul 
Simeon i-a zis Născătoarei de Dumnezeu: „lată, Acesta este pus spre căderea şi 


spre ridicarea multora din Israel şi ca un semn care va stârni împotriviri. ŞI prin 
sufletul tău va trece sabie, ca să se descopere gândurile din multe inimi.” (Lc. 2, 
34-35). 


Acesta este modul în care a fost descoperită această icoană făcătoare de minuni: 


Un bărbat din împrejurimile oraşului Kadnikov, apropiat de oraşul Vologda din 
Rusia europeană, fusese bolnav mulți ani și mergea șchiopătând și suferea de o 
slăbiciune generală. El a auzit o voce într-un vis spunându-i că se va vindeca dacă 
va merge la Biserica Sfântul loan Teologul de lângă Vologda, să găsească icoana 
Maicii Domnului în turnul clopotniţei. De două ori s-a dus, dar nu a fost lăsat să 
intre în turn. Când s-a întors pentru a treia oară cu credință, cei ce îngrijeau 
Biserica, văzându-l din nou pe pelerinul bolnav, şi-au făcut milă și l-au lăsat în 
clopotniță. El a descoperit imediat ceea ce a căutat. Icoana fusese întoarsă cu fața 
în jos astfel încât părea că e o simplă scândură, iar clopotarii mergeau pe ea în 
drumul spre clopot. Icoana a fost curățată şi s-a săvârşit un Paraclis în faţa ei. Pe 
când se ruga fierbinte în faţa icoanei, el s-a vindecat în mod miraculous. 


Icoana Maicii Domnului „cu şapte săgeți” a revenit în atenţia credincioşilor în anul 
1830 când în orașul Vologda era o epidemie de holeră. Icoana a fost purtată într-o 


procesiune prin oraș, iar epidemia s-a oprit. 


De atunci, icoana şi copii ale acesteia (care poartă harul originalului) au fost sursă 
a numeroase vindecări şi alte minuni. 


Icoana a fost dusă într-un pelerinaj în orașul Cernigov în Ucraina pe 29 iulie 2004. 
Mai târziu pe 27 septembrie a aceluiași an, călugării de la Mănăstirea Tolga din 
regiunea Iaroslavl (unde noul mucenic, arhiepiscopul Serafim (Samoilovici) născut 
în Mirgorod, regiunea Poltava din Ucraina a fost stareţ în perioada 1907-1918), au 
adus icoana în oraşul Pușkino de lângă Moscova. 


Părintele Victor, eclesiarhul Catedralei Sfântul loan Teologul în care icoana a fost 
aşezată spre închinare a declarat cu această ocazie: „Toţi cei care vin cu credință să 
se roage icoanei „îmblânzirea inimilor împietrite”... vor simţi o înmuiere a inimii. 
Suferințele sufletului şi ale trupului se vor alina. Dacă te rogi pentru vrăjmaşii tăi 
înaintea icoanei, gândurile lor ostile se vor depărta, şi vor fi înlocuite de nobilul 
sentiment al mile.” 


Această icoană este de asemenea una din „icoanele plângătoare”. Aceasta a 
lăcrimat în ziua de 12 august 2000, în momentul în care s-a produs dezastrul de pe 


submarinul Kursk, precum şi pe ll septembrie 2001, atunci când Turnurile 
Gemene ale World Trade Center din New York au fost distruse de către teroriști. 


Durerea Maicii din icoană poate fi văzută ca un simbol al fiecărei persoane care 
suferă necazuri şi durere ca urmare a abandonului, a pierderii, a suferinţei, a morții, 
a disperării, o mulţime de chinuri care ne ies în cale în această viaţă pământească. 
Fiul iubit al Fecioarei Maria nu este în brațele sale. EI este pe moarte sau a murit 
pe Cruce, o victimă nevinovată a cruzimii umane şi demonice. Ea este singură. 
Totuşi, această poartă a durerii duce la bucurie, pentru că de fapt ea nu este sin- 
gură! Moartea Fiului a fost un mijloc prin care El a biruit moartea pentru întreaga 
omenire. Durerea foarte mare şi tristețea pe care ea a îndurat-o (şi noi) o leagă de 
pătimirile Lui. Şi pătimirile Lui duc la Înviere şi Schimbare. 


Vremurile în care trăim sunt pline de ură, răzbunare, cruzime şi indiferenţă totală 
pentru valoarea fiecărei vieţi - umane și altfel, ne-ar putea duce la această icoană 
făcătoare de minuni, să ne rugăm pentru duşmanii noştri, să ne perceapă altfel, cât 
şi pentru noi: ca să fim tot mai conştienţi de Împărăţia Luminii, Iubirii şi Bucuriei 
pe care am cunoscut-o prin venirea pe această lume a Domnului nostru, Fiul 
Mariei, lisus Om adevărat şi Dumnezeu adevărat. Amin! 


